**Č.1/2018**

**Zápisnica z ustanovujúceho zasadnutia Obecného zastupiteľstva,**

**konaného dňa 10. decembra 2018**

**Prítomní:** Všetci poslanci (príloha prezenčnej listiny k zápisnici)

**Program:**

1. Otvorenie zasadnutia

a)  Určenie zapisovateľa a overovateľov zápisnice

b)  Oznámenie výsledkov volieb,

c)  Zloženie sľubu novozvolených poslancov

d) Odovzdanie osvedčení ozvolení novozvoleným poslancom obecného zastupiteľstva

1. Schválenie programu ustanovujúceho zastupiteľstva
2. Schválenie rozpočtu obce Horná Lehota na rok 2019 s výhľadom na roky 2020 a 2021
3. Úprava rozpočtu obce Horná Lehota na rok 2018
4. Stanovisko poslancov OZ k neoprávneným výdavkom pre stavbu “Viacúčelová budova kutlúrneho domu – stavebné úpravy”, s predpokladanou úpravou budovy v rokoch 2019 a 2020
5. Schválenie “Záznamu z prieskumu trhu pre zázkazku s nízkou hodnotou na zákazku “Zníženie energetickej náročnosti MŠ Horná Lehota”
6. Príprava 20. ročníka „Zimného prechodu chotárom obce Horná Lehota“
7. Rôzne
8. Diskusia
9. Schválenie uznesenia

11. Záver

* 1. **Otvorenie**

Rokovanie ustanovujúceho zasadnutia OZ v Hornej Lehote otvoril a viedol starosta obce Jozef Mikuláš, ktorý privítal prítomných novozvolených poslancov, ktorí prijali pozvanie na toto slávnostné ustanovujúce zasadnutie. Úvodom konštatoval, že nakoľko v riadnych voľbách nekandidoval žiadny kandidát na starostu obce, využije svoje zákonné právo a nevzdá sa fukcie do doby novej voľby starostu. Tá by mala byť v prvom polroku 2019. Kandidáti budú môcť stvoje návrhy na starostu predkladať do 13.4. 2019. Postup a ďalšie informácie budú zverejnené postupne na obecnej tabuli a internetovej stránke obce.

Pretože sa jednalo o ustanovujúce zasadnutie OZ, zasadnutie ďalej postupovalo podľa metodických pokynov MV SR.

1. Určenie overovateľov a zapisovateľa zápisnice. Za overovateľov zápisnice starosta určil poslancov Ivana Mikuláša a Evu Gonšor Dominovú, za zapisovateľa určil poslanca Andreja Brníka.
2. Oznámenie výsledkov volieb do orgánov samosprávy obce Horná Lehota a odovzdanie osvedčení o zvolení poslancom novozvoleného obecného zastupiteľstva. Z poverenia predsedu miestnej volebnej komisie pani Klimčíkovej, ktorá sa zo zdravotných dôvodov nemohla zúčastniť ustanovujúceho zasadnutia OZ o výsledku volieb a odovzdanie osvedčení predviedol starosta obce Jozef Mikuláš.
3. Zloženie sľubu poslancov novozvoleného obecného zastupiteľstva. Sľub poslancov prečítal poslanec Jaroslav Harezník a každý prítomný novozvolený poslanec potvrdil sľub svojím podpisom. Po zložení sľubov sa novozvolené zastupiteľstvo obce ujalo svojich kompetencií.  Zároveň sa poslanci dohodli, že si ponechajú rovnakú odmenu ako predchádzajúce OZ vo výške 40 € za zúčastnenie sa zastupiteľstva.

d) Odovzdanie osvedčení o zvolení novozvoleným poslancom obecného zastupiteľstva . Na záver prvého bodu dostal každý poslanec OZ dekrét o jeho zovlení.

* 1. **Schválenie programu ustanovujúceho zastupiteľstva**

V ďalšom bode vyzval starosta obce Jozef Mikuláš poslancov, aby schválili program podľa pozvánky. Obecné zastupiteľstvo v Hornej lehote hlasovaním schválilo predložený program podľa pozvánky.

Prítomní poslanci OZ: 7

ZA: 7

PROTI: 0

ZDRŽAL SA: 0

* 1. **Schválenie rozpočtu obce na roky 2019 s výhľadom na roky 2020 a 2021**

Starosta Jozef Mikuláš, predložil novozvoleným poslancom OZ, návrh rozpočtu na roky 2019 s výhľadom na roky 2020 a 2021. Starosta poslancov stručne informoval o jednodtlivých položkách rozpočtu. Poslanci ocenili, že obec nemá žiadne záväzky v banke. Starosta však upozornil najmä na nasledovné nedostaky v rámci rozpočtu:

* Komunálny odpad – Obec dopláca skoro 100% na komunálny odpad.
* Materská škola – Za služby MŠ sa platí len 10 € čo je najnižšia cena v okolí.
* Novela zákona “Prijímanie detí na predprimárne vzdelávanie v materskej škole” – Obec sa musí pripraviť na vydávanie obedov predškolákov zadarmo.
* Spoločný stavebný úrad – Vysoké náklady na spoločný stavebný úrad.

Po vypočutí si stanoviska starostu obce a kontrolóra obce Ing. Štefana Fúrika k navrhovanému rozpočtu, predložený návrh rozpočtu poslanci jednomyseľne schválili. Obec bude mať na rok 2019 vyrovnaný rozpočet (návrh rozpočtu je možné nájsť na internetovej stránke obce).

Prítomní poslanci OZ: 7

ZA: 7

PROTI: 0

ZDRŽAL SA: 0

* 1. **Úprava rozpočtu obce Horná Lehota za rok 2018**

Obec získala v roku 2018 príspevok na úpravu odtokového potrubia pri cintoríne. Úprava zahŕňala zakopanie a revitalizáciu kanalizačného potrubia a vybudovanie parkovacích miest. Starosta informoval o úprave rozpočtu a pridelených financií, ktoré neboli v pôvodnom rozpočte. Obecný kontrolór poslancom vysvetlil úpravu v rámci zákonných noriem so záverom schváliť túto úpravu. Poslanci jeho záver jednomyseľne podporili.

Prítomní poslanci OZ: 7

ZA: 7

PROTI: 0

ZDRŽAL SA: 0

* 1. **Stanovisko poslancov OZ k neopráveným výdavkom pre stavbu “Viacúčelová budova kultúrneho domu – stavebné úpravy”, s predpokladanou úpravou budovy v rokoch 2019 – 2020**

Starosta poslancov informoval, že budova kultúrneho domu (KD) aj po jej predošlých úpravách stále nespĺňa nové kritéria energetických noriem. Obec žiada grant na stavebné úpravy KD, ktoré by zahŕňali – výmenu okien, uteplenie fasád, povál, strechy a garáží. Ide však o grant, ktorý sa žiada len na kultúrne priestory. Úprava priestorov v ktorých sídli obecný úrad (administratíva) sa nedajú týmto grantom refinancovať. V prípade získania grantu musí obec zaplatiť spoluúčasť a ak by chcela vymeniť a zatepliť aj priestory na spodnom poschodí - administratívne priestory (najmä výmena okien), musela by to zaplatiť zo svojho rozpočtu sama (vznikli by tak neoprávnené výdavky na projekt). Starosta vyzval poslancov o ich stanovisko.

Poslanci sa zhodli na tom, že je potrebné, ak sa bude rekonštruovať značná časť kultúrneho domu, aby sa investovalo do obnovy celého KD aj s použitím vlastných zdrojov, ktoré bude musieť obec vynaložiť. Poslanci jednohlasne súhlasili vynaložiť neoprávnené výdavky na projekt „Viacúčelová budova KD – Stavebné úpravy“

Prítomní poslanci OZ: 7

ZA: 7

PROTI: 0

ZDRŽAL SA: 0

* 1. **Schválenie “Záznamu z prieskumu trhu pre zákazku s nízkou hodnotou na zákazku “Zníženie energetickej náročnosti MŠ Horná Lehota”**

Starosta informoval že 20.11. 2018 bolo ukončené prihlasovanie do tendra na: „Zníženie energetickej náročnosti MŠ Horná lehota“. Od 1.4. začínajú stavebné úpravy škôlky. Chod škôlky to nijako neovplyvní, nakoľko práce začnú v prvej fáze v exteriéry a počas letných prázdnin sa presunú do interiéru. Poslanci vzali túto skutočnosť na vedomie.

* 1. **Príprava 20. Ročníka “Zimný prechod chotárom obce Horná Lehota”**

 Starosta obce Jozef Mikuláš oboznámil prítomných poslancov s prípravou tohto podujatia, ktoré sa uskutočni 26.01.2019. Poslanci OZ vyslovili ochotu podieľať̌ sa aktívne na príprave podujatia. Poslanci zabezpečia program v kultúrnom dome, občerstvenie a iné potrebné úkony spolu so starostom.

* 1. **Rôzne**

V úvode tohto bodu predniesol najprv svoje pripomienky a návrhy starosta obce.

1. Najprv informoval poslancov, že niektorí občania nespĺňajú zákonom stanovené povinnosti o zaplatení miestneho poplatku za rozvoj. Poslanci po dlhšej diskusii rozhodli, že podpísanie kolaudácie je podmienené zaplatením poplatku za rozvoj obce.

Prítomní poslanci OZ: 7

ZA: 7

PROTI: 0

ZDRŽAL SA: 0

1. Starosta oboznámil OZ, že pod stráňou sa plánuje 7,5m široká prístupová cesta k novým stavebným pozemkom. V rámci jej výstavby je potrebné aby majiteľ rodinného domu, ktorý už stojí, pán Kasan daroval obci časť svojho pozemku. Pán Kasan ochotne súhlasil, avšak s podmienkou aby obec vzniknuté náklady preloženia vodovodnej šachty a elektromeru vzala na seba. Poslanci rozhodli, že tieto pripomienky sú opodstatnené a obec sa zaväzuje do budúcna na vlastné náklady premiestniť vodovodnú šachtu a elektromer pána Kasana.

Prítomní poslanci OZ: 7

ZA: 7

PROTI: 0

ZDRŽAL SA: 0

1. Starosta požiadal poslancov o preplatenie nevyčerpanej dovolenky (9 dní), ktorá mu ostala. Posladni jedho žiadosti vyhoveli.

Prítomní poslanci OZ: 7

ZA: 7

PROTI: 0

ZDRŽAL SA: 0

Starosta dal ďalej v tomto bode aj priestor všetkým poslancom, aby vyslovili svoje názory na to, čo treba v novom volebnom období pre rozvoj obce uroviť̌.

1. Poslanci upozornili, že na webe obce nie sú správne pridávané zápisnice. Mali by byť pridané do sekcie zastupiteľstvo – zápisnice pre jednoduchší a transparentnejší systém vyhľadávania.
2. Za svoj dlhodobý zámer poslanci predstavili projekt vybudovania vvhliadkovej veže na starom laze a vybudovania náučného chodníka.
3. Aj túto zimu by v spolupráci s hasičmi v prípade záujmu chceli opäť sfunkčniť klzisko. Starosta však poslancov požiadal, aby v prípade realizácie, použili ako podklad fóliu. Bez nej vzniká na mantineloch pleseň.
4. Poslanci vyjadrili nespokojnosť s dobrovoľnými hasičmi a ich prácou. Je potrebná väčšia iniciatíva z ich strany. Starosta sa pokúsi situáciu riešiť na najbližšej výročnej schôdzi požiarnikov, ktorá bude v januári.
5. Poslankyne navrhujú obnoviť chod knižnice. Je však potrebné nájsť niekoho, kto bude spravovať výpožičku kníh. Poslankyne zistia záujem.
6. Poslanci plánujú organizovať viac spoločenských akcií v roku 2019. Požiadali obec aj o poskytnutie sály KD pre potreby organizácie plesu.
7. Poslanci na jar roku 2019 prednesú zámer využívania budovy starej požiarnej zbrojnice. Poslanci však žiadajú o vrátenie kľúčov a vysťahovanie hudobných nástrojov. Poslanci zaviazali starostu. aby vyzval J. Baleka o vrátenie kľúčov od starej požiarnej zbrojnice.

Prítomní poslanci OZ: 7

ZA: 7

PROTI: 0

ZDRŽAL SA: 0

1. Poslanci iniciovali vznik Kultúrno-Športového fondu. Cieľom tohto fondu je finančná podpora nápadov pri ich realizácii. Poslanci schválili pre rok 2019 výšku fondu na 2.000 €. Požiadať o peniaze z fondu bude možné pomocou pripraveného formulára. Ten bude k dispozícii na stránke obce. Fond má slúžiť všetkým občanom, ktorí majú chuť organizovať kultúrne, či športové akcie pre obec a jej obyvateľov. Financie majú slúžiť na pomoc pri organizácii. O výške príspevku rozhodnú poslanci OZ. Max podpora jedného projektu je 400 eur.

Prítomní poslanci OZ: 7

ZA: 7

PROTI: 0

ZDRŽAL SA: 0

* 1. **Diskusia**

V diskusii starosta obce Jozef Mikuláš ocenil niektoré vznesené pripomienky. Zaželal všetkým chuť pracovať v roku 2019.

1. **Schválenie uznesenia**

**Uznesenie č.1 / 2018**

**zo zasadnutia Obecného zastupiteľstva konaného dňa 10. decembra 2018**

1. **Obecné zastupiteľstvo obce Horná Lehota schvaľuje:**
2. Program rokovania obecného zastupiteľstva.
3. Overovateľov zápisnice: Ivan Mikuláš, Eva Gonšor Dominová, zapisovateľa zápisnice Andrej Brník.
4. Rozpočet obce Horná Lehota na rok 2019 s výhľadom na roky 2020 a 2021.
5. **Obecné zastupiteľstvo obce berie na vedomie:**
6. Výsledky volieb do orgánov samosprávy obce.
7. Ukončené prihlasovanie do tendra na: „Zníženie energetickej náročnosti MŠ Horná lehota“. A začiatok stavebných úpravy škôlky v apríli 2019.
8. **Obecné zastupiteľstvo obce Horná Lehota konštatuje že:**
9. Zvolení poslanci OZ zložili zákonom predpísaný sľub poslanca OZ čo potvrdili svojím podpisom
10. **Obecné zastupiteľstvo obce ukladá:**

1. Na druhé zasadnutie OZ vypracovať projekt využitia starej požiarnej zbrojnice. *Termín : Druhé, riadne zasadnutie OZ zodp.: poslanci OZ*

2. Vyzvať pána Jána Baleka ml. o vypratenie priestorov a vrátenia kľúčov od starej požiarnej zbrojnic.

*Termín: 30.01.2018 zodp.: Jozef Mikuláš, starosta obce*

1. Vypracovať (podmienky a spôsob čerpania financií) Kultúrno-Športového fondu a pripraviť formulár, žiadosť na jeho čerpanie.

*Termín 30.01.2018 zodp.: Andrej Brník*

Zapísal: Jozef Mikuláš

Andrej Brník Starosta obce

Overovatelia:

Ivan Mikuláš ……………………………………….

Eva Gonšor Dominová ……………………………………….